CELEX: 62015CA0262
Language: el
Date: 2016-05-26 00:00:00
Title: Υπόθεση C-262/15: Απόφαση του Δικαστηρίου (ένατο τμήμα) της 26ης Μαΐου 2016 [αίτηση του Verwaltungsgerichtshof (Γερμανία) για την έκδοση προδικαστικής αποφάσεως] — GD European Land Systems – Steyr GmbH κατά Zollamt Eisenstadt Flughafen Wien (Προδικαστική παραπομπή — Κοινό δασμολόγιο — Κατάταξη εμπορευμάτων — Κανονισμός (ΕΟΚ) 2658/87 — Συνδυασμένη Ονοματολογία — Κλάση 8710 και διάκριση 9305 91 00 — Σημείωση 3 του τμήματος XVII και σημείωση 1, στοιχείο γ', του κεφαλαίου 93 — Άρματα και θωρακισμένα αυτοκίνητα μάχης — Πολεμικά όπλα — Κατάταξη συστήματος πυργίσκου)

18.7.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 260/9
            
         Απόφαση του Δικαστηρίου (ένατο τμήμα) της 26ης Μαΐου 2016 [αίτηση του Verwaltungsgerichtshof (Γερμανία) για την έκδοση προδικαστικής αποφάσεως] — GD European Land Systems – Steyr GmbH κατά Zollamt Eisenstadt Flughafen Wien
   (Υπόθεση C-262/15) (1)
   
   ((Προδικαστική παραπομπή - Κοινό δασμολόγιο - Κατάταξη εμπορευμάτων - Κανονισμός (ΕΟΚ) 2658/87 - Συνδυασμένη Ονοματολογία - Κλάση 8710 και διάκριση 9305 91 00 - Σημείωση 3 του τμήματος XVII και σημείωση 1, στοιχείο γ', του κεφαλαίου 93 - Άρματα και θωρακισμένα αυτοκίνητα μάχης - Πολεμικά όπλα - Κατάταξη συστήματος πυργίσκου))
   (2016/C 260/12)
   Γλώσσα διαδικασίας: η γερμανική
   
      Αιτούν δικαστήριο
   
   Verwaltungsgerichtshof
   
      Διάδικοι στην υπόθεση της κύριας δίκης
   
   GD European Land Systems – Steyr GmbH
   
      κατά
   
   Zollamt Eisenstadt Flughafen Wien
   
      Διατακτικό
   
   Η Συνδυασμένη Ονοματολογία η οποία περιλαμβάνεται στο παράρτημα I του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο, όπως έχει κατόπιν της έκδοσης του εκτελεστικού κανονισμού (ΕΕ) 1001/2013 της Επιτροπής, της 4ης Οκτωβρίου 2013, έχει την έννοια ότι σύστημα πυργίσκου, όπως το επίμαχο στην υπόθεση της κύριας δίκης, το οποίο εισήχθη με σκοπό την κατασκευή άρματος μάχης και, ακολούθως, πράγματι χρησιμοποιήθηκε για τον σκοπό αυτό, εμπίπτει στην κλάση 8710 αυτής της Συνδυασμένης Ονοματολογίας εφόσον προορίζεται «κύρια» για άρμα μάχης, όπερ απόκειται στο αιτούν δικαστήριο να εξακριβώσει λαμβάνοντας υπόψη τα χαρακτηριστικά και τις αντικειμενικές ιδιότητες αυτού του συστήματος πυργίσκου, χωρίς να είναι καθοριστικής σημασίας για την κατάταξή του η εν προκειμένω τελική χρήση αυτού. Εφόσον τούτο δεν ισχύει, το εν λόγω σύστημα πυργίσκου πρέπει να καταταγεί, ως μέρος ή εξάρτημα «πολεμικών όπλων», στη διάκριση 9305 9100 της εν λόγω Συνδυασμένης Ονοματολογίας.
   
      (1)  ΕΕ C 294 της 7.9.2015.